Aquest vídeo és d'ADLAB PRO.
ADLAB PRO és un projecte finançat per la Unió Europea.
Aquest vídeo està disponible amb llicència Creative Commons.
-Hola, soc en Gert Vercauteren,
de la Universitat d'Anvers, a Bèlgica.
En aquest vídeo d'ADLAB PRO,
explicaré què és exactament l'audiodescripció
i com garanteix que el públic objectiu
pugui gaudir i entendre del tot el text multimodal
al qual s'integra.
Aquesta és la Unitat 2, "Definir l'audiodescripció",
del Mòdul 1, "Introducció General".
Encara que molts probablement ja sabeu
què és l'audiodescripció o l'AD,
refrescar la memòria és bona idea.
Aquest concepte s'ha definit
de diferents maneres i no totes les definicions que tenim a l'abast
n'esmenten totes les característiques rellevants.
Així doncs, permeteu-me que us faci un resum
de les definicions més utilitzades i que després us en formuli la meva.
El 2004, Piety va definir l'AD
com “la pràctica de fer servir el llenguatge
per proporcionar a les persones amb discapacitat visual
accés a pel·lícules, programes de televisió i esdeveniments en viu”.
Un any després, Matamala la va definir com el servei
“de proporcionar una narració del que es veu, és a dir,
fer una descripció oral d'elements visuals
com accions, vestuari o objectes trobats
en esdeveniments culturals.”
Alguns anys després,
al recull d'articles publicats
després de la primera conferència Media4All,
Greening i Rolph van definir l'AD
com “la incorporació d'una narració descriptiva
per acompanyar els elements clau visuals del teatre,
de la televisió, del cinema i d'altres mitjans visuals.”
Basant-nos en aquestes tres definicions, podem reunir
algunes característiques bàsiques de l'audiodescripció.
Per començar, com va assenyalar Piety,
és un servei de suport per a gent amb discapacitat visual.
En segon lloc, és, de fet, un procés de dos passos:
és, com esmenta Matamala, un servei oral
que normalment s'ofereix partint d'un text escrit.
En tercer lloc, tal com queda clar en l'última definició,
és un servei que es pot afegir
a qualsevol mena de producte audiovisual,
dinàmicament i estàticament, pregravat i en viu.
Tanmateix, una definició més recent de Reviers i Vercauteren
mostra que l'AD inclou més dimensions.
Aquests autors defineixen el concepte
com a “servei mitjançant el qual
les persones cegues i amb discapacitat visual
poden accedir als productes audiovisuals i gaudir-ne,
ja que les imatges i els sons poc clars
es transmeten a través d'una narració verbal que interactua
amb els diàlegs i el so del text original,
amb els quals forma un tot coherent”.
Un primer element que afegeix aquesta última definició
és que l'AD no només hauria de fer que un producte fos accessible,
sinó que la descripció hauria de ser agradable de sentir.
A més, mentre que en la primera definició s'afirma
que és una descripció d'imatges visuals,
Reviers i Vercauteren fan bé a assenyalar
que l'AD hauria de tenir en compte els sons
que les persones amb pèrdua de visió no són capaces d'interpretar
sense cap explicació. Per exemple,
l'AD hauria d'emmarcar els diàlegs.
És a dir, assegurar-se de deixar clar qui parla
i identificar els sons poc clars.
En altres paraules, l'AD interactua amb tots els modes
del text audiovisual.
Basant-nos en aquestes observacions,
ara podem formular la nostra pròpia definició:
“un servei que fa
que qualsevol producte audiovisual sigui accessible i agradable
per a les persones amb pèrdua de visió
tot transferint informació visual i informació oral poc clara
a una narració verbal que incrementi la comprensió
i realci el gaudi del producte”.
Això és tot, per aquesta unitat.
Ara que sabeu què és l'AD,
hauria de ser més fàcil aprendre coses
sobre aquest servei d'accessibilitat.
-La preparació d'aquesta presentació
ha rebut el suport d'ADLAB PRO. "Audiodescripció:
Laboratori per al desenvolupament d'un nou perfil professional"
finançat per la Unió Europea a càrrec del programa Erasmus+,
Key Action 2, Associacions Estratègiques.
Número de projecte:
2016-1-IT02-KA203-024311.
La informació i les opinions d'aquesta presentació
pertanyen als seus autors i no reflecteixen necessàriament
l'opinió oficial de la Unió Europea.
Cap institució o organisme de la Unió Europea
ni cap persona que actuï en el seu nom
serà responsable de l'ús
que es pugui donar a la informació presentada.
Aquest vídeo és d'ADLAB PRO.
Els socis d'ADLAB PRO són la Universitat de Trieste,
la Universitat Autònoma de Barcelona,
la Universitat d'Anvers, la Universitat Adam Mickiewicz,
RTV Slovenia, Utopian Voices,
Soundfocus i Royal National Institute of Blind People.
ADLAB PRO està finançat per la Unió Europea.
Aquest vídeo està disponible amb llicència Creative Commons.